स्कूलों में शिक्षण से ज्यादा लिपिकों का काम संभाल रहे शिक्षक
माध्यमिकशिक्षा विभाग के स्कूलों में शिक्षकों को शिक्षण कार्य से ज्यादा लिपिकों का काम संभालना पड़ता है। वजह यह है कि जिले के 218 स्कूलों में लंबे समय से लिपिकों के पद खाली हैं। जबकि कई स्कूलों में तीन और चार से ज्यादा लिपिक कार्यरत हैं। इतना ही नहीं ग्रामीण क्षेत्रों में ऐसे स्कूलों की संख्या ज्यादा है, क्योंकि लिपिक भी गांवों के स्कूलों में काम करना पसंद नहीं करते हैं। ऐसे में लिपिकों के काम का भार भी संबंधित संस्था प्रधान शिक्षकों पर पड़ता है। इससे शिक्षण कार्य भी प्रभावित हो रहा है।
जिले के दो स्कूलों में पांच-पांच, छह स्कूलों में चार-चार, 17 में तीन-तीन, 96 में दो-दो, 191 स्कूलों में एक-एक लिपिक कार्यरत है। जिले के 530 में से 218 स्कूलों में एक भी लिपिक कार्यरत नहीं है। जिले के 580 स्कूलों के लिए मात्र 459 लिपिक वर्गीय कार्मिक पद स्थापित है। हाल में ही राज्य सरकार ने पंचायत प्रारंभिक शिक्षा अधिकारी के पद सृजित कर सेवा पुस्तिका संधारण, वेतन आहरण वितरण समेत कई काम संस्था प्रधानों के माध्यम से कराना प्रस्तावित किया है। जबकि लिपिकों के अभाव में यह काम कराना भी मुश्किल हो चुका है। ऐसे में विभिन्न शिक्षक संगठनों की ओर से इस मामले को लेकर शिक्षा मंत्री को भी अवगत कराया गया है।
^भर्तीके बाद ही लिपिकों की कमी को पूरा किया जाता है। इसमें निदेशक स्तर पर सरकार के स्तर पर ही कुछ समाधान हो सकता है। समस्या के बारे में विभाग को अवगत कराया जा चुका है।
बंशीधरगुर्जर, डीईओ माध्यमिक द्वितीय
ऐसे समझो पूरी हकीकत
केस नंबर एक: राजकीयकन्या उच्च माध्यमिक विद्यालय में 345 विद्यार्थी हैं और तीन लिपिक हैं। ऐसे में एक ही स्कूल में तीन-तीन लिपिक कार्यरत होने से अन्य स्कूलों में काम बाधित हो रहा है।
केसनंबर दो: राजकीयआदर्श उच्च माध्यमिक विद्यालय निभेरा में 390 विद्यार्थी 13 शिक्षक हैं, लेकिन लिपिक एक भी नहीं है। शिक्षक संस्था प्रधान आए दिन सूचनाएं तैयार करते रहते हैं। जबकि विद्यार्थी पढाई के लिए शिक्षकों का इंतजार करते हैं।
केसनंबर तीन: राजकीयउच्च माध्यमिक विद्यालय बरौदा में 260 विद्यार्थी 11 शिक्षक हैं पर लिपिक एक भी नहीं है। राजकीय उच्च माध्यमिक विद्यालय मड़ौली में 490 विद्यार्थी 17 शिक्षक हैं पर लिपिक नहीं है।
जहां छात्र संख्या कम वहां दो-दो लिपिक
जिलेके सरकारी स्कूलों में लिपिकों के पदस्थापन में भी असमानता रखी गई है। यही कारण है कि बड़ी संख्या में जिले में ऐसे स्कूल भी हैं, जहां छात्र संख्या और कार्मिक कम है वहां दो-दो लिपिक कार्यरत हैं। जहां छात्र संख्या कार्मिक अधिक हैं, वहां लिपिक एक भी नहीं है। ऐसे में काम का भार भी शिक्षकों पर ही पड़ता है। खुद लिपिक भी ग्रामीण क्षेत्र के उन स्कूलों में पदस्थापन लेना पसंद नहीं करते हैं।
पढाएंया लिपिक का काम करें शिक्षक
राजस्थानशिक्षक संघ शेखावत के अशोक सिसोदिया ने बताया कि शिक्षकों को इतना समय भी नहीं मिल पाता है कि वह बच्चों को पढाएं। क्योंकि पेपर वर्क इतना हो चुका है कि शिक्षक आए दिन सरकार की मांगी सूचनाओं को तैयार करने में ही लगे हैं।
सरकारी स्कूल
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva